**ΕΝΩΣΗ ΔΙΟΙΚΗΤΙΚΩΝ ΔΙΚΑΣΤΩΝ**

**Λ.Ριανκούρ 85, γρ. 217–218, 2ος όροφος**

**Αμπελόκηποι–Αθήνα, ΤΚ 115-24**

**ΤΗΛ: 210-6996688 και 210-6980777**

**FAX: 210-6998848**

**ΕΜΑΙL:****enosidioikitikondikaston@gmail.com**

**ή****enosidioikitikondikaston@yahoo.gr**

**Αθήνα, 4.11.2020**

**Αρ.πρ. 81**

**Κινητοποίηση – Διαμαρτυρία Διοικητικών Δικαστών την  Παρασκευή 6.11.2020**

Αγαπητοί συνάδελφοι,

   Το ΔΣ ομόφωνα αποφάσισε, ως μορφή διαμαρτυρίας για την απόφαση της κυβέρνησης να προχωρήσει στη λειτουργία των δικαστηρίων χωρίς περιορισμούς, την συμβολική διακοπή  όλων των συνεδριάσεων των διοικητικών δικαστηρίων της Χώρας, την Παρασκευή 6/11/2020 για μισή ώρα και την ανάγνωση από τον πρόεδρο του δικαστηρίου του πιο κάτω κειμένου:

     ''Οι Διοικητικοί Δικαστές διαμαρτύρονται, διότι, παρά το ότι η Ένωσή μας εγκαίρως πρότεινε την υποβολή δηλώσεων για τη συζήτηση των υποθέσεων, η Κυβέρνηση επιλέγοντας την ικανοποίηση συντεχνιακών συμφερόντων έναντι της προστασίας της δημόσιας υγείας,  προχώρησε στη λειτουργία των Δικαστηρίων, χωρίς περιορισμούς. Θέλουμε τα Δικαστήρια ανοιχτά, αλλά με ασφάλεια για όλους. Ζητάμε την επανεξέταση αυτής της απόφασης από την Κυβέρνηση και διακόπτουμε συμβολικά τη συνεδρίαση για 30 λεπτά."

            Σας καλούμε όλους να συμμετάσχετε στην κινητοποίηση. Σε ανάλογη κινητοποίηση θα συμμετάσχουν την ίδια μέρα οι πολιτικοί δικαστές και οι εισαγγελείς.

**ΓΙΑ ΤΟ ΔΙΟΙΚΗΤΙΚΟ ΣΥΜΒΟΥΛΙΟ**

**O ΠΡΟΕΔΡΟΣ                   Ο ΓΕΝΙΚΟΣ  ΓΡΑΜΜΑΤΕΑΣ**

**ΠΑΝΑΓΙΩΤΗΣ ΔΑΝΙΑΣ                  ΒΑΣΙΛΗΣ ΦΑΪΤΑΣ**

**ΕΦΕΤΗΣ ΔΔ                                            ΕΦΕΤΗΣ ΔΔ**